Alvaro antoi selkeät ohjeet saapumiseen ja otti meidät erittäin ystävällisesti vastaan keskellä yötä. Hän esitteli mainiosti asunnon ja ympäristön sekä antoi hyödyllisiä vihjeitä.
Asunto oli siivottu ja varustettu toivottamaan vieraat tervetulleiksi ja viihtymään. Asuntoon ja ympäristöön oli helppo kotiutua.
Asunnon sisustus on selkeä ja riittävä. Kaikki oli erinomaisessa kunnossa. Erillinen makuuhuone ja kunnollinen sohvasänky olohuoneessa toimi oikein hyvin kolmelle aikuiselle.
Koko pienkerrostalo oli hyvin hiljainen ja siisti. Iloinen yllätys oli, että talossa on kuitenkin hissi.
Yksisuuntaisella sivukadulla oli lähinnä henkilöautoliikennettä.

Sijainti on mainio vanhan kaupunkikeskustan reunalla aivan kaupunkia halkovan Rion vieressä. Kävellen pääsee niin rautatieasemalle, Malagan tärkeimpiin nähtävyyksiin kuin shoppailemaan ja ravintola-alueille. Mahtava kauppahalli on heti Rion toisella puolella.
Läheltä kulkee paljon bussilinjoja.

Suosittelen Alvaron asuntoa lämpimästi pidempäänkin oleskeluun.